Criza terenurilor din orașe este atât de mare încât unii pun legume și în cimitire. La Buzău, unde o mică parcelă cultivată cu ceapă verde lângă mormintele din cimitirul evreiesc a început să atragă atenția trecătorilor. Își fac cruce și se miră că cineVA poate mânca legume produse într-un asemenea mod.

Situat la ieşirea din oraş către Zona Industrială, Cimitirul Evreiesc din Buzău pare abandonat. O mică grădină cu ceapă verde este însă dovada că cineva viețuiește acolo.

Parcela cu destinație agricolă se află chiar la intrarea în cimitir, în văzul tuturor trecătorilor. Îi aparține probabil vreunui îngrijitor pus să aibă grijă de ansamblul funerar, spune Lionel Zosmer, unul dintre puținii evrei rămași în Buzău.

Horticultorul Costel Vânătoru spune că ceapa cultivată printre morminte, chiar dacă ajunge la piață, nu pune în pericol sănătatea consumatorilor. Plantarea acestor legume într-un astfel de spațiu este doar o problemă etică.